بس في اسئلة ملهاش لازمة زي بتاع الجعان ده في حين ان في اسئلة مهمة مترتبة عليها ايمان شخص من عدمه حضرتك انا بحاول الاقي اجابة لاسئلتي من غير ما حد يقول عليا ملحدة انا مؤمنة بوجود ربنا بس في حاجات مش عارفة استوعبها زي ليه كل الرسل دول ليه مش نبي واحد وكنا كلنا علي عقيدة واحدة بدل التشتت ؟
الأسئلة مش بتترتب حسب أهميتها لشخص معين، وإنما بحسب آثارها، يعني سؤالك مهم بس مش عاجل، ممكن يزول بالقراءة والتعلم، ولو مفيش إجابة عنه وصلت لك وركزتي في عبادتك ونفعك للناس هيكون عادي برضه، وهو ده معنى أمر الدين بترك ما تشابه على شخص معين ياخد وقته حتى يأتي جوابه؛ لأن الدين بيركز على الفاعلية مش على شغل الوقت بالجدل الكلامي في أمور لا يترتب عليها عمل، لكن السؤال بتاع الجعان ممكن انت مش شايفاه مهم بس ده واحد ممكن يفطر في نهار رمضان أصلا وده شيء عاجل وملح. وبالنسبة لسؤالك: الموضوع بسيط ربنا بيبعت النبي فالناس بتكفر بيه أو بيؤمنوا وبعد جيل أو اتنين بيكفروا تاني أو بيحرفوا دينهم فبيبعت واحد تاني، وده عمل تراكم للرسل والديانات المحرفة بعث الله نبيه بدين خاتم وتعهد بحفظه من التحريف لتقوم الساعة على صورة الابتلاء المشاهدة حاليا. الموضوع واضح مش مستاهل ده كله والله.